Aangename kennis my naam is Melissa Viljoen, ek woon gereeld geleenthede by waarna Nasie genooi word en geniet dit ook om onderhoude te doen. Ek is "daughter of the King" en 'n dogter, sussie, vrou, vriendin en mamma.
My werk op die oomblik is "chief, cook and bottle washer" soos my pa sou sê. Ek het my goed betalende werk as rekenaarprogrammeerder en later juffrou, agtergelaat toe my oudste nog in haar nessie was en "I haven't looked back since". Dankbaar dat my man daardie droom van my ondersteun.
My passie is mense en hulle drome. Ek geniet dit om te sing, en te gesels, en te lag, en te bemoedig, en te help. Ek hoop om ander te inspireer deur te wees wie God beplan het vir my om te wees en dan my stories te deel om te help wys ons almal het liefde, bemoediging en hulp soms nodig. Ons het mekaar nodig. Ek hou ook baie daarvan om te NETWERK met mense wat soortgelyke passies het en om sulke mense ook aan mekaar voor te stel!
Ek hoop om ander te inspireer deur kanse te waag en gehoorsaam te wees as God so sê. Hy sal my nooit laat val nie en Sy planne vir ons binne Sy prentjie is groter as wat ons dink. Hy het potensiaal in elkeen van ons gesit.